b'\n_START_ARTICLE_\nSpyware\n_START_PARAGRAPH_\n\xc5\xa0pijunski softver (engl. spyware) je \xc5\xa1iroka kategorija \xc5\xa1tetnog softvera s namjenom da presre\xc4\x87e ili preuzima djelomi\xc4\x8dno kontrolu rada na ra\xc4\x8dunalu bez znanja ili dozvole korisnika. Dok sam naziv sugerira da je rije\xc4\x8d o programima koji nadgledaju rad korisnika, ovaj naziv danas ozna\xc4\x8dava \xc5\xa1iroku paletu programa koji iskori\xc5\xa1tavaju korisni\xc4\x8dko ra\xc4\x8dunalo za stjecanje koristi za neku tre\xc4\x87u osobu._NEWLINE_Pojam spyware prvi put se spominje 16. listopada 1995. na Usenetu._NEWLINE_\xc5\xa0pijunski softver se razlikuje od virusa i crva u tome \xc5\xa1to se obi\xc4\x8dno ne replicira. Kao mnogi novi virusi, \xc5\xa1pijunski softver je dizajniran da iskori\xc5\xa1tava zara\xc5\xbeena ra\xc4\x8dunala za komercijalnu dobit. Tipi\xc4\x8dne taktike su prikazivanje ne zahtjevanih pop-up reklama; kra\xc4\x91a osobnih informacija (uklju\xc4\x8duju\xc4\x87i i financijske informacije kao \xc5\xa1to su brojevi kreditnih kartica i lozinke); pra\xc4\x87enje aktivnosti na internetu za marketin\xc5\xa1ke svrhe; ili preusmjeravanje HTTP zahtjeva na reklamne stranice. U nekim slu\xc4\x8dajevima, \xc5\xa1pijunski softver se koristi za verificiranje pridr\xc5\xbeavanja uvjeta licence za kori\xc5\xa1tenje programa. Zaraza se u najve\xc4\x87em broju slu\xc4\x8dajeva doga\xc4\x91a prilikom posjete stranica s ilegalnim ili ne prilago\xc4\x91enim pornografskim(djeca iznad 18) sadr\xc5\xbeajem. Distributeri \xc5\xa1pijunskih programa obi\xc4\x8dno predstavljaju program kao koristan uslu\xc5\xbeni program ili softwerski agent._NEWLINE_U \xc5\xa1pijunske programe ubrajaju se CoolWebSearch, Internet Optimizer (DyFuCa), HuntBar, Movieland (Moviepass.tv, Popcorn.net) i Zlob trojan. Postoje mnogi antispyware programi koji mogu ukloniti ili blokirati spyware (Ad-Aware, Windows Defender, SpywareBlaster).'